סדנא בתכנות מונחה עצמים ושפת C++ - תשע"ה ג' - דף הנחיות לפינוקי הבית בקורס

**יש להתעדכן באופן רציף בהודעות במערכת ה- moodle לגבי הבהרות בדף המטלה וכן יתכן וחלקים 2+3 יתעדכנו בהמשך.**

דרישות הקורס

בקורס יש בחינה ו- 3 התרגילים (אין בוחן). **את התרגילים יש להגיש בזוגות.**

התרגיל הינו "מתגלגל" כך שהחלק השני מתבסס על החלק הראשון.

**את התרגיל השני אתם תמשיכו על בסיס פתרון של סטודנט אחר בקורס. לכן הקפידו שהקוד שלכם יהיה ברור, מתועד, כתוב נכון וידידותי למתכנת שיקבל אותו אחריכם.**

משקל 3 המטלות זהה.

הנחיות להגשת התרגילים

כל תרגיל יוגש לתיקיית google-docs משותפת בתאריך המבוקש, ויוצג במרוכז למרצה כחודש וחצי לאחר תום הסמסטר. ציון הקורס יהיה ציון ההצגה.

קישור לתיקיית ההגשה: <https://drive.google.com/folderview?id=0BxPFZJc_3647fk81ZC1GZGdjcDY3aUJJNi1Gb213Yl9nYktqRkV3U3IzekFsVUFIdFhwVkk&usp=sharing>

הערה כללית: חלק מהעבודה בתרגילים היא קבלת החלטות בנושאים שאינם מפורטים במדויק. המטרה היא לתרגל את הנושאים המרכזיים הנלמדים בקורס, ולא לתפור מוצר לפי דרישות של לקוח, ולכן בכל מקום שלא מופיעה דרישה מדויקת – מוטל עליכם **לבחור בדרך ההגיונית ביותר שנראית לכם**. כדאי מאוד שהיא תראה גם הגיונית בעיניי ;-)

הנחיות כלליות (לכל חלקי הפרויקט)

* יש להימנע בכל מקרה משכפול קוד, ממתודות ארוכות מדי ומבחירת שמות גרועים למחלקות לפונקציות ולמשתנים.
* יש לוודא קלט תקין מהמשתמש בכל שלב ולהחזיר הודעות שגיאה קריאות במידה והקלט אינו תקין.
* יש להקפיד על מוסכמות בסגנון הכתיבה – שמות מחלקות יתחילו באות גדולה, משתנים ופונקציות באות קטנה, שמות קבועים יהיו מורכבים רק מאותיות גדולות, יש להקפיד על אינדנטציה נכונה, וכו'.
* יש לדאוג שבאף מקרה לא ייזרק Exception שלא טופל ושייגרום לתעופה של התוכנית.
* יש להקפיד על קוד פשוט ונקי.
* ינתן דגש על תכנות מכוון עצמים, ולכן שימו לב מי האובייקט האחראי על פעולה מסויימת, כלומר, אם יהיה באג, לכותב של איזו מחלקה יפנו באופן אינטואיטיבי, וכן שימוש נכון במנגנון החריגות.
* ומניסיון העבר: זהו קורס בשפה מכוונת עצמים, לכן הקפידו להשתמש בכל מאפיניה כפי שלמדתם בעבר.

הגדרת הפרוייקט

**חלק 1**

1. עליכם להגדיר עולם בעיה המכיל לפחות את רכיבי התכנות הבאים:

* 10 מחלקות
* 3 ירושות, לפחות אחת מרובה
* 2 מחלקות עם הקצאות דינאמיות
* 2 מחלקות שמכילות מחלקות אחרות
* 2 מחלקות עם מערכים
* לפחות 5 אופרטורים בנוסף לאופרטור=
* 8 פעולות ב- main. שימו לב שפעולות אלו יאפשרו שימוש נוח ובסיסי במחלקות שכתבתם, הכולל הכנסה והצגה של הנתונים.

את דף הסיפור המפורט יש להגיש לתיקיית ה- google-docs ששמה part\_1a עד ה- 23.7.2015 בשעה 23:59. שם קובץ ההגשה יהיה שמות המגישים ושם הסיפור, למשל: GogoCohen\_And\_MomoLevi – College.

את הערותיי והארותיי לסיפורים אכתוב ישירות על הקבצים שתגישו. עליכם להתעדכן באופן תדיר ולראות האם כתבתי הערות, עד אשר אכתוב לכם במסמך שהגרסה סופית ומאושרת.

1. עליכם להגדיר את כל קבצי ה- H של הפרוייקט. יש להקפיד על כתיבת c'tor'ים נכונים, copy c'tor ו- d'tor במידה הצורך, שיטות set ו- get, שימוש נכון ומוקפד ב- const.
2. ממשו את ה- main עבור הפעולות שהגדרתם. שימו לב, הפרוייקט אמור לעבור קומפילציה ללא warning ולא error, אך מן הסתם, לא יעבור linker.

את סעיפים ב+ג יש להגיש כקובץ זיפ/RAR לתיקיית ה- google-docs ששמה part\_1b עד ה- 13.8.2015 בשעה 23:59. שם הקובץ יהיה כשם הקובץ כפי שתואר בסעיף א'.

לפני הגשת קובץ פרוייקט לאתר, יש לעשות clean ולמחוק את הקובץ עם סיומת sdf. קובץ הזיפ צריך להיות עשרות קילו בלבד (לעומת כמה מגה ללא הניקוי והמחיקה).

**חלק 2**

1. בחלק זה תבחרו סיפור ומימוש של קבוצה אחרת ותמשיכו מהפתרון שלה. עליכם לממש את כל הקוד החסר כך שהפרוייקט יתקמפל ויעבור linker, ירוץ ויעבוד היטב ללא באגים. מותר לכם בתרגיל זה לשנות במעט את הקוד שעליו אתם מתבססים (c'tor'ים, const וכנראה שבעיקר את ה- main). שימו לב, שתדרשו לענות על שאלות המבוססות על קוד זה ולכן אם אינו כתוב היטב, עליכם לתקנו.
2. אין להשתמש ב- STL או ב- templates בחלק זה.

**חלק 3**

1. ממשו רשימה מקושרת כללית באמצעות templates. יש לתמוך רק בהוספת איבר לסוף, מחיקת איבר והדפסה.
2. השתמשו ברשימה שיצרתם בסעיף הקודם על-מנת להחליף את אחד המערכים המוגדרים בקוד.
3. החליפו את כל השדות מטיפוס char\* שהוקצו דינאמית במחלקה string
4. החליפו את השימוש במערכים לשימוש ב- vector של ה- STL (פרט למערך ששיניתם בסעיף ב').
5. בעקבות שינוי זה יש למחוק מהפרוייקט את כל השלישיות (copy c'tor, d'tor ואופרטור השמה) שאינן נחוצות יותר.
6. הכניסו לסיפור תוספת כך שיכלול שימוש ב- design pattern.
7. ממשו את ה- design pattern שהגדרתם בקוד.

את חלקים 3+2 יש להגיש כל אחד בנפרד כקובץ זיפ/RAR לתיקיות ה- google-docs ששמן part2 ו- part3 עד ה- 11.10.2015 בשעה 23:59. שם הקובץ יהיה כשם הקובץ כפי שתואר בסעיף א' של חלק 1.

לפני הגשת קובץ פרוייקט לאתר, יש לעשות clean ולמחוק את הקובץ עם סיומת sdf. קובץ הזיפ צריך להיות עשרות קילו בלבד (לעומת כמה מגה ללא הניקוי והמחיקה).

מצ"ב בהמשך רשימת בדיקה עם הדגשים שעליהם הורדו בעבר נקודות בפרוייקט.

**עבודה פוריה, מלמדת ונעימה!**

**דגשים לכתיבת הקוד**

|  |
| --- |
| **const ו- &** |
| שימוש חלקי ב- const על הפרמטרים |
| שימוש חלקי ב- const על ערכים מוחזרים |
| שימוש חלקי ב- const על מתודות |
| שימוש מיותר ב- const על ערכים המועברים או מוחזרים by value |
| **השלישיה ו- בנייה** |
| מימוש מיותר של השלישיה: copy c'tor, operator= , d'tor |
| מימוש חלקי של השלישיה: copy c'tor, operator= , d'tor |
| אין שימוש נכון בהרשאות עבור copy c'tor ואופרטור השמה |
| הגדרת ושימוש ב- default c'tor |
| מימוש כמה c'tor'ים במקום שימוש בערכי ברירת מחדל |
| חסר vrtual d'tor |
| הוספת virtual d'tor לכל המחלקות באופן גורף |
| **הורשה והכלה** |
| יצירת אובייקט חדש כאשר יש ירושה, במקום הפנייה |
| במימוש השמה לא לקרוא להשמה של האבא |
| אין קריאה ל- c'tor של אובייקט מוכל בשורת האתחול |
| הכלה במקום ירושה |
| הגדרה של פוינטר במקום אובייקט מוכל |
| **חריגות** |
| אין שימוש בחריגות |
| **STL** |
| עבודה עם משתנה המייצג גודל מערך כאשר עובדים עם STL |
| מעבר על אוספי STL באמצעות אינדקס במקום איטרטור |
| עבודה עם string כאילו היה טיפוס בסיסי ולא אובייקט (חסרים const ו- &) |
| **הגדרת המערכת** |
| אין מחלקה מנהלת |
| הקצאת משתנים בהקצאה דינאמית במקום כמשתנים רגילים |
| מימוש לוגיקה ב- main |
| יצירת מחלקות מיותרות |
| הגדרת משתנים גלובליים בתוכנית |
| הגדרת תכונות ב- public |
| הגדרת קבועים באמצעות define במקום const |
| הגדרת enum גלובלי ולא בתוך המחלקה, או שכפול |
| חסר שחרור זכרון |
| הגדרת מערך כאשר יש צורך במשתנה יחיד |
| יש קלט ופלט במחלקות |